
Siciiti  inter  omnes  constat,  qui  nostris  temporibus  in 
medicinae  studium  incumbunt,  eum  morbum  summa 
dignum  esse  attentione,  qui  rarissime  observetur  et 
minus  cognitus  sit,  ita  consilium  ego  cepi,  morbum 
quendam  describendi,  qui  a plurimis  melicis  neque 
observatus  est  neque  unquam  observabitur,  quin  etiam, 
si  recte  judico,  nonnullis  ne  nomine  quidem  cognitus 
est.  Malum,  de  quo  dicturus  sum,  hydro -pneumo- 
pericardium vocatur.  Semestri  superiore  occasio  mihi 
obtigit,  casum  hujus  generis  in  nosocomio  Professoris 
Traube  observandi,  unicum  sane,  qui  in  annalibus 
uberrimis  nosocomii  caritatis  Berolinensis  est  descriptus. 
Hujus  casus  diagnosis  etsi  autopsia  confirmari  non 
potuit,  quum  aegrotus  haud  multo  tempore  praeterito 
convalesceret,  tamen  nihil  dubitationis  recipit,  quin 
vero  consentanea  fuerit,  partim  enim  auctoritas  profes- 
soris Traube,  partim  symptomata  morbi  exquisita  et 


pathognomonica  hoc  mihi  persuadent.  Ad  omnia  haec 
infra  recurram  et  phaenomena  morbi  gravissima  rari- 
tatis causa  apponam.  Ad  consummandam  morbi  ef- 
figiem et  omnino  omnium  signorum  seriem,  respicien- 
dum mihi  est  ad  casus,  qui  usque  ad  hoc  tempus  de- 
scripti sunt  et  quidem  1)  ad  illum  a Bricheteau  (Ar- 
chive  generale.  Mars  1844)  observatum,  qui  ad  decom- 
positionem  exsudati  ichorosi  spectat,  2)  ad  similem  a 
Stokes  (Deseases  of  the  heart  and  aorta)  descriptum, 
3)  ad  casum  a Graves  (System  of  clinical  Medicine) 
relatum,  qui  exitus  erat  perforationis  pericardii  per 
abscessum  hepaticum  una  cum  pyloro  communicantem, 
denique  4)  ad  illum  a Stokes  citatum;  caverna  tuber- 
culosa in  pericardium  contenta  sua  effuderat.  Spero  fore, 
ut  casus  ad  hos  accedens,  quem  sub  finem  descripturus 
sum,  quamvis  exemplo  a Bricheteau  tradito  similis  sit, 
aliquantum  conferat  ad  morbum  amplificandum,  cogno- 
scendum, recte  aestimandum. 


Delilittio  et  historia  morhl 


Hydro-pneumo-pericardium,  ut  nomen  innuit,  aeris 
et  fluidi  collectionem  in  pericardio  vocamus,  qua  in  re 
non  interest,  utrum  ambo  in  ipso  pericardio  orta  an 
aliunde  eodem  delata  sint.  De  his  rebus  plura  appo- 
nam de  causis  morbi  locuturus.  Haud  tamen  possu- 
mus, quin  certa  tantum  ratione  de  pneumo-pericardio 
dicamus  eosque  casus  tales  significemus,  in  quibus 
modo  aer,  non  fluidum  in  pericardio  exstat.  Qui  ca- 
sus adeo  rariores  sunt  quam  prius  nominati,  quoniam 
aer  e fluido  oritur,  exemplis  iis  exceptis,  in  quibus  aer 
foris  per  pericardii  vulnus  penetrat.  Ceterum  ad  aesti- 
mandum horum  casuum  numerum  exiguum  commemoro, 
aerem  non  semper  per  cordis  vulnera  in  pericardium 
penetrare.  Ex  his  intelligitur,  aerem  solum  in  peri- 
cardio rarissime  observatum  itaque  vocem  „Pneumo- 
pericardium”  male  delectam  esse ; optimo  jure  morbum 
nominamus  hydro-pneumo-pericardium. 

Quod  ad  historiam  morbi  pertinet,  Bricheteau 
nimium  honorem  affectare  puto,  qui  se  auctorem  rari- 
tatis pathologicae,  de  qua  loquimur,  habet.  Bricheteau 

nimium  contendere  puto,  diagnosin  a vero  alienam  esse, 
nisi  sectione  confirmata  fuerit.  Quin  etiam  si  diagno- 
sis in  casu  concreto  difficilis  esset,  opinionem  a Briche- 
teau  traditam  sequeremur;  symptomata  autem  morbi, 
quem  hie  describo,  tam  pathognomonica  sunt,  ut  nemo 
certe  errare  possit.  Et  quis,  ut  exemplo  utar,  dubitat, 
diagnosin  pneumoniae  aut  pleuritidis  recte  constitutam 
esse,  etiamsi  sectio  fieri  non  potuerit.  Nullo  modo 
autem  diagnosis  pleuritidis  facilius  firmari  potest  quam 
hydro -pneumo-pericardii.  Bricheteau  exacte  in  histo- 
riam hujus  morbi  inquisivit,  nec  ullum  hujus  generis 
casum  invenit,  qui  inter  vitam  observatus  post  mortem 
exploratus  sit.  Qua  in  re  prioritatis  honor  ei  tribuen- 
dus est,  nam  casus  ab  eo  descriptus  anno  occurrit 
1835.  Sed  etiam  Graves  medicorum  animum  ad  hunc 
morbum  sese  attendisse  jactat;  id  quod  minime  ex 
opere  ejus  patet  (System  of  clinical  Medicine) : „casus, 
inquit,  quem  describam,  nonnulla  facta  memorabilia  de- 
monstrat, inter  quae  praecipue  symptomata  e natura 
rei  ipsius  orta  commemoro.  Quae  producta  sunt  simul 
aqua  et  aere  in  pericardio  existentibus  et,  sicut  scio, 
adhuc  nunquam  observata  sunt.”  Si  autem  meditamur, 
casum  a Graves  citatum  anno  1839  evenisse,  dubitare 
non  possumus,  quin  Bricheteau  primus  hanc  afiectio- 
nem  ad  finem  usque  observaverit,  quamquam  post  lon- 
gum demum  tempus  eam  descripsit  publicique  juris 
fecit.  Multo  negligentius  ol  servationes  auctorum  ve- 
terum expositae  sunt,  in  nonnullis  casibus  adeo  decer- 
nere non  possumus,  utrum  scriptores  re  vera  hanc  af- 

fectionem  viderint.  Lieiitaud,  ut  exemplum  afferam, 
in  eo  acquiescit,  ut  duos  apud  homines,  qui  inter  vi- 
tam cordis  palpitationibus  laboraverant,  aerem  in  peri- 
cardio se  invenisse  et  pericardium  ipsum  culei  more 
extensum  vidisse  tradat,  „capsulam  cordis  aere  turgen- 
tem vel  utris  instar  inflatam  exhibebat  cadaver.”  Qui 
casus  ad  pneumo» pericardium  referendus  videtur;  cui 
similes  sunt  casus  a Baillou,  Houlier  descripti.  Mor- 
gagni semel  hanc  affectionem  vidit,  sed  non  usque  ad 
sectionem  sequi  potuit;  ceterum  mirum  est,  quod  apud 
nonnullos  auctores  symptomata  pathognomonica  quae- 
sivit et  frustra  quidem.  Num  re  vera  morbum  recte 
dignovit?  Laennec  etiam  semel  occasionem  nactus  est, 
hanc  affectionem  inter  vitam  observandi,  sed  non  ad 
vitae  finem  eam  persequendi;  bis  aerem  in  pericardio 
invenit,  quamquam  morbum  inter  vitam  non  dignovit, 
Recentiorum  auctorum  opiniones,  secundum  quas  Mor- 
gagni, Senae,  Portal  exempla  hujus  generis  observa- 
runt, Bricheteau  minimum  dubias  habet.  Sub  finem 
adnotare  placet,  usque  ad  hoc  tempus  etiam  duos  ca- 
sus hujus  affectionis  a Stokes  observatos  esse,  quorum 
iinus  lethalis  evasit.  Si  inter  casus  jam  citatos  ille 
refertur,  quem  anno  praeterito  in  nosocomio  caritatis 
Berolinensi  vidi,  quinqiie  casus  hucusque  memorati 
sunt.  Itaque  hic  morbus  sine  dubio  e rarissimis  est, 
quos  tota  pathologia  profert. 

Aut  ops  i a.  Quod  ad  phaenomena  in  cadavere  obvia 
pertinet,  varia  sunt  secundum  morbi  causas,  quae  varietas 
etiam  major  est,  si  passim  novae  causae  ad  producendam 

affectionem  contulerunt.  Plane  hic  omitto  mutationes 
anatomicas,  quas  in  aliis  cadaveris  organis  invenimus, 
animum  attendo  ad  illas,  quae  sunt  in  pericardio.  Qua 
in  re  ut  repetitiones  vitem,  neque  semper  ad  casus 
singulos  redeam,  ut  denique  perfectam  descriptionem 
omnium  phaenomenorum,  quaecumque  in  cadavere  ap- 
parent, offeram,  hoc  loco  commemorabo  ea,  quae  in 
tribus  mortuis  reperta  sunt,  quorum  morbus  inter  vi- 
tam dignoscebatur. 

1)  Casus  a Bricheteau  descriptus.  Pericardium 
valde  extensum  erat  et  facta  percussione  clarum  sonum 
edebat.  Scalpello  iu  pericardium  intruso,  inter  mani- 
festum stridorem  et  sibilationem  circiter  ducenta  et 
quinquaginta  grammata  evacuata  sunt  fluidi,  quod  sub- 
flavum,  fuscum,  valde  foetidum  erat  mixtumque  cum 
coagulis  fibrinosis.  Accuratior  ejus  analysis  facta  non 
est.  Cor  totum  obtectum  erat  cana  membrana,  quae 
vetusta  parietisque  ventriculi  vitulini  similis  erat.  Mem- 
brana, de  qua  loquutus  sum,  aequabiliter  totam  inter- 
nam pericardii  faciem  obducebat,  consistentia  erat  so- 
lida, passim  duo  centimetra  crassa;  a cordis  superficie 
haec  membrana  separata  erat  adhaerente  massa  adiposa 
atque  densa. 

Cor  divisum  erat  in  nonnullas  partes;  substantia 
ejus  mollis;  et  ventriculi  et  atria  dimensionibus  debitis 
utebantur  et  omnino  carebant  mutatione. 

Quibus  ex  rebus  praecipue  tria  momenta  eminent, 
quae  effigiem  sistunt  pericarditidis,  hydropericardii, 
pneumopericardii.  Momentum  secundum  sine  ullo  du- 

bio  exitus  primi,  tertium  fortasse  sequela  necessaria  est 
secundi.  Nam  si  exsudatum  serosum  sequela  est  af- 
fectionis inflammatoriae,  id  quod  a nemine  negatur, 
quam  facillime  fieri  potest,  ut  aer  oriatur  decomposi- 
tione  fluidi  saniosi.  Fluctuatio,  quae  inter  vitam  ap- 
parebat, sine  difficultate  explicatur,  aer  enim  inter  flui- 
dum pericardii  et  thoracis  parietem  locum  habebat; 
neque  minus  patet,  fluctuationem  sine  ulla  externa  causa 
fieri  potuisse,  quia  pulsus  cordis  perpetuam  fluidi  mo- 
tionem excitare  debebat. 

2)  Casus  a Graves  citatus.  Duodecim  horas  post 
mortem  sectio  facta  est.  Percussio  in  anteriore  thora- 
cis parte  debitum  sonum  edidit.  Resonatio  in  regione 
cardiaca  clara  erat.  Sterno  resecto,  ambo  pulmones 
collapsi  cernebantur,  praecipue  sinister,  qui  tribus  libris 
fluidi  serosi  atque  purulenti  compressus  erat.  Inter 
pulmones  et  pericardium  leves  aliquot  adhaesiones  ob- 
servatae sunt.  Pericardium,  per  quod  parca  fluidi 
quantitas  sentiebatur,  distentum  apparebat.  Ubi  dia- 
phragma et  pericardium  cohaerent,  perforatio  conspi- 
ciebatur, in  quam  digltas  medius  aut  quartus  introduci 
potuit  et  quae  directe  ex  abscessu  hepatis  in  pericar- 
dium ducebat.  Margines  hujus  foraminis  ulcerati  erant, 
non  plani.  Pericardii  parietes  crassi  erant,  facies  ex- 
terna rubebat,  interna  inflammata  erat  et  permutis  ru- 
bris maculis  notata. 

Laevitas  debita  hujus  parietis  cesserat;  etenim 
asper  erat  et  tectus  villis  parvis  et  granulationibusj 
quae  praecipue  prope  majores  arterias  observatae  sunt 

et  miliarium  instar  apparebant.  Vegetationibus  remo- 
tis, membranae  serosae  status  normalis  cernebatur.  In 
pericardio  circiter  duae  unciae  fluidi  flavi  erant,  mixti 
cum  coagulis  lymphaticis.  Cor  ipsum  coloris  rubri 
erat  et  membrana,  qua  circumdatur,  similibus  granula- 
tionibus tecta,  ut  facies  interna  pericardii,  praecipue 
proxime  ab  auriculis  cordis  et  basi. 

Ambae  auriculae  adhaerebant  cordis  substantiae 
per  solidas  telae  cellulosae  strias.  Ad  haec  in  pericardio 
obvia  phaenomena  accessit  abscessus  hepatis , cum 
stomacho  communictos,  ita  ut  stomachus  via  indirecta 
pericardio  aerem  admittere  posset;  sed  his  omissis  di- 
recte etiam  ex  contentis  abscessus  hepatis,  qui  foramine 
descripto  in  pericardium  penetraverat,  aer  oriri  potuit. 
Hic  casus  certe  admodum  mirus  hujus  generis  unicus 
in  tota  literatura  exstat.  Inflammatio  scilicet  affinitate 
anatomica  telarum  ab  hepatis  superficie  per  diaphragma 
ad  pericardium  et  pleuram  perrexerat,  — unde  etiam 
fluidum  in  sinistro  pleurae  sacco.  Pericarditide  orta, 
mox  ad  symptomata  hujus  morbi  nova  phaenomena 
accesserunt,  quibus  pericardii  perforatio  et  aeris  introi- 
tus significabantur. 

3)  Casus  a Stokes  observatus.  Sectione  duodecim 
horas  post  mortem  instituta,  sequentes  apparebant  mu- 
tationes pathologicae,  quae  causas  morbi  nostri  parum 
illustrant,  nec  minus  pericardii  affectionem  probe  ma- 
nifestam. Thorace  recluso,  pericardium  valde  extensum 
videbatur,  pulmonem  sinistrum  obtegens;  facies  ejus 
interna  phaenomena  mirabilia  pericarditidis  acrioris 

monstrabat.  Pericardium  ipsum  valde  turgidum  erat 
et  faciebus  altera  alteri  oppositis  tectum  membrana 
fibrinosa,  quae  cementum  crudum  imitabatur;  circiter 
sex  uncias  puris  consistentiae  colorisque  lactis  conti- 
nebat. Foramen  rotundum  fistulosum  a pariete  dextro 
pericardii  in  angustam  cavernam  angulosam  lobi  supe- 
rioris pulmonis  dextri  prope  incisuram  secundam  du- 
cebat; quae  caverna  continebat  materiam  valde  similem 
ei,  quae  in  pericardio  exstabat.  Bases  utriusque  pul- 
monis consolidatae  erant  et  depositis  tuberculis  milia- 
ribus et  infiltratione  pneumonica.  Aere  in  tracheam 
inflato,  in  pericardio  contentum  fluidum  effervescere 
videbatur.  Pericardio  inciso,  stridor  sibilusque  audie- 
bantur. Quibus  signis  elucet,  aerem  et  fluidum  in 
pericardio  fuisse  atque  utrumque  e pulmonis  caverna 
ortum  esse.  Hoc  demonstratur  et  fistula  descripta  et 
ea  re,  quod  aer  in  tracheam  inflatus  per  pulmonem 
dextrum  in  pericardium  pergens  motum  fluidi  ibi  pro- 
ferebat. — In  his  tribus  casibus  similes  mutationes 
anatomicae  pericardii  inveniebantur,  excepto  foramine 
fistuloso,  quod  primo  in  casu  deficiebat;  itaque  phae- 
nomena pathognomonica  in  cadavere  exacte  constituta 
sunt.  Quodsi  igitur  sectione  signa,  quae  descripsi,  inve- 
niuntur, sine  dubio  hydro-pneumo-pericardium  inter  vitam 
adfuisse  statuendum  est,  etsi  inter  vitam  cognitum  non  erat. 

Symptomata.  Ut  primum  phaenomena  proferam, 
quae  et  mira  et  pathognomonica  sunt  hujus  morbi,  ea 
apponam,  quae  auscultatione  et  percussione  cognoscun- 
tur. In  nulla  alia  affectione  aut  cordis  aut  pulmonum 

aut  denique  abdominis  viscerum  methodus  investigandi, 
quam  nominavi,  tam  certos  eventus  edit,  quam  in  hydro- 
pneumo- pericardio.  Quae  symptomata  producta  sunt 
aere  una  cum  fluido  in  pericardio  ac  inter  se  diffe- 
runt ita,  ut  primum  aer  modo  in  pericardio  sit,  dein 
fluidum,  tum  denique  aer  superet  fluidum. 

Si  prius  illud  ut  factum  esse  putamus,  loco  soni  obtusi 
percussorii  tympaniticum  invenimus,  et  saepius  quidem 
majore  ambitu  quam  solito  more  sonus  cordis  obtusus 
observatur.  Hic  cordis  pulsus  minus  bene  auditur, 
quam  statu  normali,  etiam  soni  cordis,  quamvis  clari  et 
usitatum  rhyfhmum  obtinentes,  minus  clari  sunt,  quum 
medium  aereum  sonitum  minus  bene  conducat,  quam 
paries  solidus  thoracis.  Quae  signa  a priori  ex  phae- 
nomenis physicis  deduci  possunt,  neque  ex  hoc  fonte 
ea  deducere  dubitavi,  quamvis  nusquam  inde  deducta  in- 
veni. Sed  prorsus  alia  est  ratio  hydro -pneumo- peri- 
cardii phaenomenorum;  tamen  etiam  haec  tam  exacte 
fideque  descripta  sunt,  ut  ex  iis  morbum,  quamquam 
rarissime  observatur,  facile  dignoscere  queamus.  In 
regione  cardiaca  percussione  sonus  tympaniticus  audie- 
batur, et  quum  praeter  aerem  etiam  fluidum  in  peri- 
cardio sit,  mutatione  situs  sine  ullo  dubio  mutatio  soni, 
ut  in  hydro-pneumothorace,  adesse  debet. 

Quod  signum  quidem  in  observationibus  a Bri- 
cheteau  et  a Graves  editis  dictum  non  est,  sed  eapro- 
pter tantum,  quod  experimentum  circa  aegrotum  factum 
non  est.  Sine  dubio  haec  symptomata  eadem  necessi- 
tate locum  habere  debent  quam  in  hydro- pneumotho- 

race,  et  respectu  diagnoseos  longe  gravissima  signa 
sunt.  Situ  horizontali  aer,  corpus  levius,  ante  cor  et 
exsudatum  se  conferre,  situ  erecto  contra  in  sublime 
ferri  et  in  parte  regionis  praecordialis  inferiore  cordis 
obtusio  et  exsudati  apparere  debet. 

Nec  minus  gravia  quam  symptomata  a me  prolata 
ea  sunt,  quae  auscultatione  cognoscuntur.  In  his  ca- 
sibus scilicet  miri  strepitus  audiuntur,  qui  nequaquam 
similes  sunt  aliis  in  corde  ipso  aut  in  pericardio  ortis. 
Dum  enim  in  valvularum  morbis  cordis  soni  ipsi  aut 
nullo  modo  audiuntur  aut  saltem  variis  strepitibus 
mixti,  hic,  etsi  obtusi  et  leves,  tamen  clari  sunt  et 
parum  inter  se  differunt;  dum  in  exsudato  solo  peri- 
cardii strepitus  coriacei  observantur,  qui  inter  et  post 
cordis  sonos  trahuntur,  in  hoc  morbo  non  observantur. 
Phaenomena  auscultatoria,  quae  hic  audiebantur,  gene- 
ris insoliti  sunt  et  isochronici  omni  cordis  pulsui,  ita- 
que cordis  motiones  comitantur ; comparantur  cum 
pulsu  rotae  molaris,  partim  cum  murmuribus  fluidi, 
cum  gurgitatione  et  sonitu  metallico,  partim  cum  gut- 
tarum lapsu  in  fluidum,  denique  cum  strepitu,  qui 
producitur,  si  instrumento,  quod  inflatum  canit,  forte 
fluidum  inflamus.  Cavendum  est,  ne  strepitus  raros 
in  hac  regione  confundamus  cum  stomacho  forte  ex- 
tenso, qui  non  raro  similia  in  regione  praecordiali 
audienda  metallica  signa  producit,  quae  autem  non  po- 
sita sunt  in  cordis  motione,  porro  ne  permutemus  cum 
saccato  hydropneumothorace  in  sinistra  parte.  — Re- 
spiratione retenta,  compressione  regionis  cardiacae,  nec 

minus  situs  mutatione,  perspicuitas  omnium  horum  signo- 
rum adaugetur.  Pulsus  cordis  auctus  est,  minus  autem 
fortis  quam  statu  normali,  neque  in  ultima  regione 
obtusioni  regionis  cardiacae  respondet.  Pulsus  forti- 
tudo pendet  a stadio,  in  quo  morbus  versatur  et  a 
quantitate  fluidi  in  pericardio  accumulati;  dum  enim 
pulsus  initio  paullo  fortior  est  et  amplior  quam  statu 
normali,  intensitas  longiore  cursu  ita  decrescit,  ut  par- 
tim  fluidum  aut  alio  situ  aer  inter  cordis  mucronem 
et  parietem  thoracis  collocetur,  partim  inflammatione 
laminae  visceralis  pericardii  diminutio  vis  contractilis 
cordis  efficiatur.  Graves,  ut  exemplum  afferam,  dicit, 
cordis  pulsum  frequentem  esse  (136  pulsus  intra  mi- 
nutam), sed  debilem  et  cum  manu  imposita  singularem 
crepitationis  sensum  communicare.  Denique  ut  signa, 
quae  in  regione  cardiaca  occurrunt,  omnia  producam, 
nonnulla  mihi  dicenda  sunt  de  doloribus  aegrotos  ve- 
xantibus. Qui  dolores  modo  in  rapida  evolutione  hydro- 
pneumo- pericardii  graviores  sunt,  causis  neglectis,  e 
quibus  morbus  oritur. 

Dolor  in  regione  praecordiali  premens  est,  raro 
stimulans,  saepe  augetur  fortioribus  respirationis  motio- 
nibus, percussione  et  graviore  compressione  costarum 
aut  regionis  stomachicae. 

Ceterum  non  semper  evenit,  ut  dolores  omnino 
haud  diutius  persistant,  probabiliter  quia  nec  cor  ipsum 
nec  pericardium  admodum  sensibile  est.  — De  febri 
concomitante  nihil  certi  afferri  potest;  quum  enim  hic 
morbus  nunquam  sua  sponte  oriatur,  minimum  e peri- 

carditide,  qnae  ipsa  in  plurimis  casibus  affectio  secun- 
daria est,  etiam  universalia  febris  signa  in  variis  ca- 
sibus varia  esse  debent.  Modo  febris  omnino  deficit, 
modo  levis  est,  raro  tantum  horripilationes  exsistunt, 
excepto  casu  a Graves  descripto;  ibi  enim  pulsus  par- 
vus et  compressibilis  mansit,  numerus  130  ad  140, 
horripilationes  et  sudor  saepius  emerserunt;  sitis  gra- 
vis vexabat  aegrotam,  quae  quadragies  intra  minutam 
respiravit. 

Functionem  perturbationes,  quas  hic  morbus  pro- 
vocat, similes  sint  necesse  est  illis  vel  acrioris  vel  le- 
vioris pericarditidis,  quae  vel  primitiva  existit  et  ex- 
sudationem  aerisque  formationem  profert,  aut  e fluido 
in  pericardium  effuso  oritur.  Locus,  unde  fluidum  profi- 
ciscitur, varius  esse  potest  et  cum  causis  commemo- 
rabitur. Fere  in  omnibus  casibus,  qui  non  occulte 
decurrunt,  perturbationes  respirationis  organorum  emi- 
nent. Aegroti  queri  solent  angorem,  dyspnoeam,  quae 
nunc  levior  est  nunc  gravior,  tussim  laboriosissimam, 
quae  aut  siccum,  singulare,  aut  pituitosum  sputum 
emolitur.  Multi  aegroti  in  lecto  recumbere  non  pos- 
sunt, qua  re  die  noctuque  sedent,  in  latus  dextrum 
decumbere  omnino  nolunt.  Cujus  rei  causa  in  eo  est, 
quod  pulmones  non  satis  se  extendere  possunt,  itaque 
respiratoria  superficies  diminuta  est,  qua  re  dyspnoea 
et  respiratio  frequens  exstant.  Compressio  faciei  cordis 
externae  quantitate  exsudati  augeatur  necesse  est.  In 
facie  cordis  externa  situs  est  aer  atmospbaericus  sub- 
tracta pressione,  quae  vi  oritur,  qua  pulmo  ad  volumen 

minus  redire  conatur.  Quo  magis  hoc  diminutum  est, 
ut  in  exsudato  pericardiali  fit,  eo  major  pressio,  et 
quo  major  haec,  eo  majus  impedimentum,  quod  cele- 
ritate sanguinis  undae  impugnatur.  Hac  re  praecipue 
diastole  inhibetur;  itaque  minor  sanguinis  quantitas 
in  ventriculum  sinistrum  fluit,  unde  stases  directae  in 
vasis  pulmonum  capillaribus,  unde  dyspnoea,  unde 
morbi  ipsi  pulmonum,  unde  hyperplerosis  venarum, 
unde  etiam  urina  saturata,  quae  albumen  et  coagula 
fibrinosa  continet.  Quum  ventriculus  sinister  minorem 
sanguinis  quantitatem  accipiat,  paucum  quoque  san- 
guinem in  aortam  mittere  potest,  qua  de  re  arteriae 
languescunt.  Utraque  res  cyanosin  excitat  et  signa 
suffbcatoria.  Saepe  homines  exsangues  talia  exsudata 
pericardii  facile  perferunt,  qua  causa  theraphia  signi- 
ficatur. Omnia  haec  fusius  consulto  commemoravi, 
quia  symptomata,  quae  enumeravi,  aut  magis  aut  minus 
in  variis  casibus  observata  sunt.  Praeter  haec  Bri- 
cheteau  apud  aegrotum  observavit  deliria  cum  inter- 
vallis et  permagnum  angorem,  qui  usque  ad  mortem 
mansit.  Alia  symptomata,  quae  ad  sedem  morbi  ejus- 
que  exitus  pertinent,  nondum  observata  sunt,  tamen 
fieri  potest,  m serius  observentur,  si  plures  casus  in- 
notuerint. Ceterum  rei  consentaneum  est,  praeter  phae- 
nomena, quae  sint  cognita,  etiam  alia  apparere  posse, 
quae  tamen  cum  diagnosi  morbi  nihil  habeant  com- 
mune, quum  modo  eosdem  status  organorum  designent, 
qui  causae  fuerint  morbi.  Qua  in  re  non  possum,  quin 
omittam  casum  illum  gravesianum  alterumque,  quem 

Stokes  descripsit,  M’Dowel  persecutus  est.  Quod 
vero  priorem  attinet,  de  puella  viginti  annos  nata  agi- 
tur, gracili  corporis  statura  nervosaque  constitutione. 
Sine  ulla  causa  subito  affecta  est  doloribus  acerbis  ab- 
dominis, qui  pergebant  ad  regionem  lumbalem  et  sa- 
cram. Situs  supinus  perpetuo  tenebatur,  motus  quisque 
vel  situs  mutatio  fecit  dolores.  Insomnia,  sitis  ingens, 
sapor  fastidiosus  sine  remissione  aegrotam  vexabant, 
cujus  vultus  anxius  erat,  cutis  linguaque  humidae. 
Adhibitis  cataplasmatibus  emollientibus  dolores  dimi- 
nuebantur atque  apparebat  in  hypochondrio  et  epiga- 
strio dextro  intumescentia  cuneiformis,  quae  pressa  do- 
lorem movit  ac  sonum  percussorium  edidit  obtusum. 
Die  sequente  fluctuatio  sentiebatur,  quae  mox  sono 
tympanitico  cessit,  qui  tamen  haud  diutius  quam  per 
unam  diem  audiri  potuit,  quum  intumescentia  illa  magis 
magisque  diminueretur  ac  tandem  plane  abiret.  Per  hoc 
tempus  vexabant  aegrotam  atque  exhauriebant  diarr- 
hoeae profusae.  Organa  pectoris  nec  percussione  nec 
auscultatione  anomali  aliquid  praebebant.  Sed  plane 
alia  fuit  ratio  brevi  tempore  post;  nam  paene  omnia 
symptomata  tunc  inveniebantur  ea,  quae  supra  hydro- 
pneumo  - pericardio  pathognomonica  dixi.  Abscessus 
enim  hepatis  in  stomachum  se  aperiens  obortus  erat; 
qua  quidem  re  communicatio  contentorum  ventriculi 
cum  iis  abscessus  hepatis  efficiebatur,  inde  etiam  diarr- 
hoeae ortae  sunt  et  sonus  ille  percussorius  obtusus  in- 
tumescentiae  reddebatur  tympaniticus.  Cetera  omnia 

hujus  casus  sunt  nota  atque  maximam  partem  descripta 

cum  anatomicis  mutationibus.  Iste  quidem  a M’Dowel 
observatus  aegrotus , postquam  in  nosocomium  de- 
latus erat,  symptomata  praebuit  phthiseos  tuberculo- 
sae floridae.  Sputum  copiosum,  purulentum,  foetidum, 
sudores  ingentes,  dolores  pectoris,  dyspnoea  ad  ortho- 
pnoeam vergens,  vox  submissa,  denique  diarrhoeae 
aderant.  Nec  minus  eminebant  symptomata  auscul- 
tationis et  percussionis  atque  indicabant  cavernam. 
Penetratio  illa,  quam  supra  descripsi,  in  cor  haud  diu 
retardabatur  atque  Hydro-pneumo-pericardium  efficieba- 
tur, de  quo  supra  exposui. 

Diagnosis.  Secundum  ea,  quae  supra  de  sym- 
ptomatibus affectionis  nostrae  retuli,  diagnosis  facillime 
statuenda  erit,  praesertim  si  permutatio  cum  similibus 
morbis  aliorum  organorum  nullo  modo  fieri  potest. 
Hic  modo  liceat  cogitare  de  Hydropneumothorace  partis 
sinistrae,  aut  de  malo  ventriculi,  quod  similes  sonos 
auscultatbrios  praebet,  quod  jam  latius  in  symptoma- 
tologia  disceptavi.  Sed  in  priori  casu  soni  alio  loco 
audiuntur  atque  antea  symptomata  affectionis  pulmo- 
nalis adsunt,  ex.  gratia  tuberculosis,  quae  jam  caver- 
nas effecit;  praeterea  vero  soni  oriuntur  modo  aegroti 
agitatione,  qua  fluidum  sacci  pleurae  movetur  atque 
aere  commiscetur.  In  Hydropneumopericardio  motus 
cordis  est  causa  soni,  qui  propterea  perpetuo  auditur, 
dum  ille  modo  per  intervalla  apparet,  experimentis 
idoneis  adhibitis.  Si  denique  aegrotum  diutius  obser- 
vamus, ante  omnia  sonus  respiratorius  mutatus,  prae- 
sertim si  plane  deficit,  criterium  habitur  diagnosticum. 

Multo  etiam  minus  de  hydro-pneumo-pericardio  cogi- 
tabimus, si  in  ventriculo  distento  soni  illi  audiuntur; 
quo  in  casu  alia  symptomata  malum  ventriculi  desi- 
gnabunt atque  defectus  omnium  symptomatum  in  corde 
morbum  cordis  sane  conjectari  non  patietur.  Sed  haec 
hactenus  de  diagnosi  differentiali. 

Causae.  Facile  est  intellectu,  causam  maxime 
naturalem  ac  proximam  ad  affectionem  nostram  pro- 
ferendam esse  pericarditidem  vel  chronicam  vel  acutam, 
quam  exsudatio  sequatur.  Nam  in  hoc  casu  modo 
aerem  secludi  oportet  e fluido,  ut  affectio  tota  appa- 
reat. Nec  minus  perspicuum  est,  quantitateih  et  multo 
magis  qualitatem  fluidi  in  pericardio  contenti  maximi 
esse  momenti  ad  producenda  gasa.  Etsi  enim  con- 
stat, exsudatum  quodque,  vel  inflammatorium,  gasa 
continere,  tamen  exsudatum  putridum  ac  saniosum 
decompositione  sua  prae  ceteris  omnibus  idoneum  est 
ad  gasa  producenda.  Quod  quidem  quum  in  omnibus 
corporis  cavis  de  ejusmodi  exsudatis  statuatur,  quidni 
etiam  in  pericardio  statuitur.^  Alia  autem  quaestio  ob- 
truditur, quomodo  exsudata  putrida  ac  saniosa  exsi- 
stant? graves  morbos  universales,  varios  status  dyscra- 
ticos,  praesertim  in  hominibus  cachecticis,  exempli 
gratia  syphilidem,  carcinoma,  ad  mutationem  exsudati 
fibrinosi  in  putridum  tandemque  in  saniosum  esse  magni 
momenti,  haud  dubium  est,  sed  quomodo  id  fiat,  ne- 
scimus; nec  magis  revelatum  est,  quo  modo  effectus 
ille,  quem  pyaemia,  febris  puerperalis,  variolois  in  hanc 
mutationem  exserunt,  evenire  possit.  Exsistit  vero, 

id  quod  nobis  sufficit.  Hac  igitur  ex  re  concluden- 
dum, haec  si  ita  sint  ac  pericarditis  dignoscatur,  fore, 
ut  accumulatio  aeris  in  pericardio  sequatur.  Non 
alienum  videtur,  hoc  loco  obiter  commemorare,  in  ejus- 
modi gasis  nunquam  esse  oxygenium,  sed  semper  ni- 
trogenium  acidumque  carbonicum.  Causam  vero  il- 
lam, quam  modo  diximus,  frequentissimam  esse,  osten- 
dunt casus  supra  descripti , quorum  plerique  ex  peri- 
carditide prodierunt;  horum  in  numero  non  minus  eos 
habeo,  qui  ante  Bricheteau  sunt  notati,  quam  eum, 
quem  anno  superiore  vidi.  Neque  ulla  ratiore  dubi- 
tare licet,  quin  futurum  sit,  ut  etiam  in  posterum  hy- 
dro-pneumo-pericardium  ex  pericardiali  exsudato  oriatur. 
Praeter  has  causas  aliae  duae  sunt  inventae,  a Graves 
et  Stokes  observatae,  quae  sine  dubio  perraro  inve- 
niuntur; nam  si  consideramus,  raro,  praesertim  in  no- 
stris regionibus,  hepatis  morbos  et  abscessus  apparere 
atque  eorum  contenta  resorberi  cretaceaque  reddi  or- 
taque  perforatione  in  cavum  et  parietes  abdominis, 
diaphragma,  pleuram,  ventriculum,  intestina,  vesicam 
felleam  vacuefieri  posse,  casum  illum  Gravesianum  in 
numero  rarissimarum  et  maxime  memorabilium  obser- 
vationum esse,  facile  judicabimus.  Multo  vero  facilius 
potest  fieri,  ut  caverna  tuberculosa  in  pericardium 
aperiatur,  quamvis  etiam  ad  hoc  opus  sit  combinatio- 
nibus  singularibus.  Quodsi  praesenti  tempore  nullae 
aliae  causae  sunt  observatae,  rationari  haud  eam  ob 
rem  licet,  hoc  etiam  postea  fieri  non  posse.  Etenim 
verbi  gratia  ulcus  ventriculi  perforans,  quod  in  cur- 

vatura  minore  sedem  habet,  diaphragmati  adhaerere 
posteaque  et  hoc  et  pericardium  perforare  potest,  per 
quam  fistulam  tumoris  „echerat”,  quod  vocant,  sanguis 
ex  obesis  vasis,  denique  ventriculi  contenta  in  peri- 
cardium penetrare , itaque  hydro  - pneumo  - pericardium 
excitare  possunt.  Idem  dicere  licebit  de  carcinomate 
curvaturae  minoris.  Illustrissimus  Bamberger  gravem 
pericarditidem  vidit  oriri  ex  oesophagi  carcinomate 
ad  pericardium  extenso,  quod  paene  perforavit;  qui 
status  si  diutius  perstitisset,  certo  perforationem,  pe- 
netrationem aeris  et  fluidi  in  pericardium  induxisset. 
Pericardii  carcinoma  eodem  insigniret  effectu,  nisi  prius 
mortem  inferret.  Quod  ad  causas  modo  enumeratas 
attinet,  in  iis  ratio  non  est  habita  illius  status,  quem 
initio  dissertationis  Pneumopericardium  vocavi.  Qui, 
quod  non  est  omittendum,  aliquando  vulnera  peri- 
cardii penetrantia  sequitur;  aliquando  dico,  quod 
juxta  hanc  laesionem  introitus  aeris  non  necessarius 
est.  Ceterum  traumata  etiam  haemorrhagias  per  rhexin 
vasorum  quorundam  pericardii  inducere,  possunt  e 
corpusculis  enim  sanguinis  gasa,  ut  aliis  in  locis,  ex- 
halari atque  ita  hydro -pneumo -pericardium  externis 
causis  oriri  potest;  cui  loco  ex  parte  casus  a Briche- 
teau  commemoratus  est  assignandus,  quum  ex  traumate 
— bigae  super  hominis  pectus  actae  sunt  — pericar- 
ditis chronica  esset  orta. 

Cursus  et  exitus.  Cursus  morbi  hactenus  fere 
fuit  acutus,  praeter  casum  illum  Bricheteaiinianum,  ubi 
aegrotus  diu  ante  quam  observationi  submittebatur, 

hanc  affectionem  sustinuisse  visus  est.  Exit  morbus 
aut  in  valetudinem  aut  in  mortem.  Illud  si  evenit,  ut 
aegrotus  convalescat,  sanatio  eo  modo  fit,  ut  primum 
aer  resorbeatur,  id  quod  probabiliter  sanguinis  corpus- 
culis efficitur,  ac  tum  demum  fluidum  per  aliquod  tem- 
pus retineatur.  Facile  haec  duo  stadia  distineri  pos- 
sunt, si  auscultationem  et  percussionem  in  auxilium 
vocamus.  Mors  vero  diversis  causis,  vel  in  pericardii 
morbo  sitis  vel  in  affectionibus  morbo  primitus  cor- 
reptorum organorum , inferri  potest.  Aegroti  mirum 
in  modum  debilitantur  et  macrescunt,  genae  quasi 
cavae  redduntur,  oculi  depressi,  venae  jugulares  ac 
colli  superficiales  tumescunt,  vultus  atque  animus  fiunt 
moesti,  respirationes  acceleratae,  virium  collapsus,  syn- 
cope, deliria  accedunt,  quibus  nonnumquam  aegroti 
pereunt.  Bricheteau  si  fidem  habemus,  reditum  ad 
integritatem  haud  licet  sperare;  nam  verbi  gratia  casum 
Morgagnianum  ab  hoc  morbo  alienum  putat  propterea, 
quod  in  valetudinem  exierit.  Sed  Stokes  scribit  in 
libro  „the  diseases  of  the  heart  and  aorta”:  On  fhis 
subject  1 have  no  anatomical  evidence  to  produce  but 
I feel  satisfied  that  in  ore  case  at  least  I observed 
the  phenomena  of  pericarditis  with  pneumatosis.^^  Sym- 
ptomatibus igitur  allatis,  nequaquam  diagnosin  fuisse 
rectam  dubitari  potest.  Attamen  tribus  diebus  post 
morbi  introitum  evanuit  aer  ex  pericardio;  strepitus 
coriaceus  diutius  perstitit ; quo  demum  fugiente  aegrotus 
plane  est  sanatus.  Sic  re  vera  refutata  opinione  Bri- 
cheteauniana  quis  est,  qui  nobis  non  assentiatur,  sana- 

tionem  posse  fieri,  praesertim  si  adjecerim,  casum  a 
professore  Traube  observatum  non  minus  valetudine 
esse  finitum? 

Prognosis.  Quod  Briclieteau  putat,  quoque  in 
casu  mortem  afferri  necesse  esse,  secundum  ea,  quae 
supra  apposui,  statuendum  non  censeo.  Attamen  ple- 
risque  in  casibus  mortem  inferri,  negari  nequit.  Qui 
eventus  infaustus  minus  in  morbi  natura  ipsa  positus 
est,  quam  in  natura  causarum.  Quam  ob  rem  quo 
levior  sit  causa,  prognosin  eo  meliorem  esse  videmus 
et  vice  versa.  Aegrotus,  quem  Stokes  commemorat, 
in  valetudinem  restitutus  est,  quod  morbus  primarius, 
pericarditidem  dico  acutam,  sanari  potuit.  Nec  minus 
aegrotus,  quem  professor  Traube  observavit,  sanitatem 
recuperavit  propterea,  quod  exsudatum  modo  pericar- 
diale  morbum  adduxerat.  Facile  autem  potest  intelligi, 
si  Hydro-pneumo-pericardium  cavernis  ruptis  ortum 
sit,  prognosin  malam  esse.  M’Dowelii  aegrotum  multo 
magis  probabile  est  ex  tuberculosi  esse  mortuum,  quam 
ex  cordis  affectionibus.  Nec  minus  prognosis  mala 
erit,  si  morbus  ita  ortus  est,  ut  in  casu  Gravesiano. 
Si  carcinoma  exstat  stomachi  aut  oesophagi , quod 
perforatio  pericardii  est  secuta,  vix  sperare  possumus, 
aegrotum  incolumen  esse  evasurum.  Itaque  primo  ob- 
tuitu  videmus,  id  quod  supra  adnotavi,  morbum  ipsum 
haud  esse  tam  periculosum  — hic  enim  aptis  reme- 
diis tolli  potest  — aegrotos  tamen  plerisque  in  casi- 
bus sequelis  morbi  primarii  exstingui. 

Therapia.  Quae  de  cursu,  exitu  et  prognosi 

diximus,  jam  innuunt  successus  curationis.  Quum 
statuerim,  plerosque  casus  mortem  inferre,  ex  eo  ipso 
elucet,  quid  de  therapia  judicandum  sit.  Nam  quid 
prodest  multitudo  remediorum,  quae  sunt  celebrata  in 
cordis  affectionibus  ? 

Dum  morbus  pericardii  fortasse  in  sanitatem  abi- 
turus videtur,  aegrotus  interdum  malo  primario  mori- 
tur. Attamen  etiam  hic,  ut  in  prognosi,  duae  series 
casuum  distinguantur  necesse  est:  I ii,  qui  sequuntur 
pericarditidem  simplicem  atque  inde  genitum  exsuda- 
tum; II  ii,  qui  orti  sunt  ex  incurabilibus  morbis  or- 
ganorum aliorum.  His  adaptanda  est  therapia,  ut  aut 
levem  morbum,  pericarditidem,  impugnemus,  aut  sym- 
ptomata acerbissima  mitigemus,  quae  incurabili  morbo 
primario  excitantur.  Adi.  Nulla  dantur  ad  acceleran- 
dam aeris  resorptionem  remedia.  Nam  aer  si  cito, 
imprimis  traumatibus,  exhalatus  est,  etiam  satis  cele- 
riter resorbetur;  aliis  in  casibus,  praesertim  si  homines 
sunt  exsangues,  resorptio  valde  retardatur  propterea, 
quod  sanguinis  corpuscula,  quae  aerem  in  se  recipiunt, 
magnitudine  exigua  exsistunt.  In  exsudato  vero  peri- 
cardiali  minus  inopes  sumus;  hic  enim,  si  aliae  res 
patiuntur,  universales  aut  locales  sanguinis  detractiones 
instituimus.  Calomelanis  damus  magnas  doses,  donec 
viridia  pulti  similia  excrementa,  quae  calomelanica  ex* 
crementa  vocamus,  oriantur.  Si  sedes  aquosae  fiunt, 
id  quod  non  molimur,  remedium  seponimus,  sin  nulla 
sedes  succedit.  Ricini  oleum  dare  licet.  Ptyalismus 
quidem  magnis  e dosibus  non  extimescendus.  Regio- 

nem  cardiacam  perfricamus  unguento  cinereo  et  kalii 
jodati. 

Pulsus  cordis  si  admodum  vehemens  est,  digitalis 
adhibenda,  quam  statim  seponimus,  si  narcosis  intrat. 
Talibus  remediis  sine  ullo  dubio  pericarditidem  inde- 
que  ortum  exsudatum  debellabimus ; quod  eo  majori 
gaudio  nos  afficiet,  quum  sequelae  pericarditidis  male 
sanatae  haud  sint  exiguae,  praesertim  si  cor  cum 
pericardio  latius  concreverit.  Omnia  vero  remedia  ista 
successu  carent  in  pericardii  aere  ac  fluido  destruente; 
in  ejusmodi  casibus  quaerendum,  num  paracentesis 
fiat  nec  ne.  Bamberger  hanc  commendat,  neque  timet 
ullum  damnum,  imo  sperat  commodum  eamque  neces- 
sariam esse  putat,  si  exsudatum  in  pericardio  tantum 
sit  ut  suffocationes  excitentur.  Operationem  ipsam 
periculum  non  afferre  Schuh  et  Skoda  ostenderunt, 
quam  solito  more  instituere  possumus.  Ad  II.  Ut 
in  omnibus  casibus  therapiae  symptomaticae  in  curan- 
dis morbis,  hic  etiam  refugium  capiamus  ad  medica- 
menta narcotica,  ut  vehementer  doloribus  vexato 
aegroto  horas  extremas  vitae,  quoad  possumus,  tole- 
rabiliores reddamus.  Anxietatem  et  perturbationem, 
insomniam,  dolores  peracerbos  certissime  opio  devince- 
mus. Ceterum  aegrotum  medicamentis  non  nimis  ve- 
xemus, quum  a priori  sciamus,  frustranea  haec  esse 
oportere. 

Propositum  mihi  fuit,  hoc  loco,  ut  in  prooemio 
promisi,  longiorem  descriptionem  exhibere  casus  hujus 
morbi,  quem  ipse  observavi;  at  quum  modo  audiverim, 

Professorem  Traube  aegroti  historiam  invenire  non  po- 
tuisse, me  impeditum  profiteor,  quonimus  eam  plenius 
enarrem.  Tamen  spero  fore,  ut  notitiae  illae,  quas  ali- 
quando scripsi,  sufficiant  ad  cognoscendum  novum 
hunc  casum.  Vir  triginta  duos  annos  natus,  bene  con- 
structus, usque  ad  aliquot  abhinc  annos  valetudine 
bona  utebatur;  ab  illo  tempore  autem  interdum  Rheu- 
matismo tentabatur.  Nonnullis  diebus  ante  molestias 
sensit,  unde  dolores  pericardii  orti  sunt,  qua  de  re  in 
caritatis  nosocomio  auxilium  petiit. 

Status  praesens.  Thorax  debito  modo  est 
formatus.  Percussio  in  dextra  parte  ubique  sonum 
indicat  usitatum,  in  parte  sinistra,  nimirum  in  supe- 
riore cordis  regione  a tertia  costa  usque  ad  quintam, 
sonum  anomalum  clarum  cum  tinnitu  (Timbre)  tym- 
panitico. In  manubrio  sterni  sonus  magis  obtusus 
est,  quam  in  corpore,  tamen  utrinque  clarus;  in  pro- 
cessu ensiformi  saepius  altus  sonitus  tympaniticus  au- 
ditur cum  strepitu  simili  oii  bruit  de  pot  fele.  In  re- 
gione quintae  et  sextae  costae  duae  elevationes  systo- 
lae isochronicae  observantur;  in  processu  ensiformi 
contra  depressio  diastolae  isochronica.  Loco  primum 
memorato  sonus  obtusus  est  et  in  sinistrum  latus  ex- 
tenditur usque  ad  regionem  semilunarem,  quae  finem 
format  inter  profundum  sonum  tympaniticum  pulmonis 
et  altura  sonum  tympaniticum  stomachi.  In  manubrio 
sterni  strepitus  clarus  coriaceus  auditur  cum  crepita- 
tione  'metallica,  qui  in  regione  processus  ensiformis 
etiam  magis  exquisitus  est.  Hic  strepitus  coriaceus 

et  systolae  et  diastolae  est  isochronicus  et  manibus  ad 
thoracem  admotis  sentitur.  Ceterum  in  reliqua  thora- 
cis parte  respiratio  vesicularis  auditur.  Cordis  soni 
obtusi  sunt,  neque  in  mucrone  audiuntur.  — Aegrotus 
minime  affectus  esse  videtur;  queritur  modo  minimas 
molestias  subjectivas,  quae  in  dies  exiliores  fiunt;  fe- 
bris levissima  est. 

Diagnosis.  Si  respicimus  ad  signa  percussionis 
atque  auscultationis  in  regione  cardiaca,  altus  sonitus 
tympaniticus  et  crepitatio  metallica  tuetur  aeris  accu- 
mulationem in  pericardio,  partim  loco,  in  quo  phae- 
nomena exstant,  partim  defectu  omnium  signorum 
pulmonalium.  Sed  pericardium  etiam  fluidum  continet, 
quod  probatur  sono  obtuso  in  regione  cardiaca,  nec 
minus  coriaceis  strepitibus,  qui  una  cum  systole  et 
diastole  audiuntur.  Diagnosis  igitur  statuit  Hydro- 
pneumo-pericardium.  Quomodo  autem  hic  morbus  or- 
tus est?  Hic  cogitari  non  potuit,  communicationem 
cum  pulmonibus  locum  habere,  ut  in  casu  a M’Dowel 
descripto,  aut  cum  hepate  et  stomacho,  ut  in  casu  a 
Graves  citato,  vel  cum  ullo  alio  thoracis  aut  abdomi- 
nis organo,  quia  universalia  symptomata  et  subjectiva 
et  objecti va  omnino  minima  erant.  Quam  ob  rem  de 
exsudato  pericardii  cogitari  oportebat,  ex  quo  aer  or- 
tus sit.  Naturam  ejus  verisimile  est  haemorrhagicam 
esse,  a seroso  enim  minus  facile  aer  exhalatur;  putri- 
dum autem  aut  saniosum  exsudatum  acerbiora  univer- 
salia symptomata  provocat,  quam  ista  sunt,  quae  com- 
memoravi. Habitus  aegroti  melior  atque  melior  fit; 

resorptio  exsudati  incepit.  Diagnosis  a Professore  Traube 
Hydro -pneumo- pericardii  edita  est  et  symptomata 
paullo  ante  notata  tam  pathognomonica  in  hoc  morbo 
sunt,  ut  rectam  esse  diagnosin  haudquaquam  dubitari 
possit.  Phaenomena  illa,  quae  non  directe  continen- 
tur hac  affectione,  latius  exponere  negligo  propter  suc- 
cinctos hujus  opusculi  cancellos.  Therapiae  erat,  illum 
ab  ipsa  natura  introductum  resorptionis  processum 
contentorum  pericardii  accelerare.  Quem  ad  finem 
aliquoties  per  diem  grana  quinque  Calomelanis  sunt 
data;  in  regione  cordis  positae  sunt  quatuor  cucurbi- 
tulae atque  ad  augendam  secretionem  Inf.  Herb.  Digit. 
cum  Liquore  Kali  acetici  adhibitum. 

Triduo  interposito,  omnia  phaenomena  et  subje- 
ctiva et  objectiva  evanuerant,  cordis  pulsus  magis  sen- 
tiebantur; soni  ejus  puriores  clarioresque  erant,  cordis 
obtusio  magis  exquisita.  Aliquot  diebus  elapsis,  re- 
sorptio ad  solitam  normam  redierat  et  homo  sanatus 
dimittebatur. 


VITA 


Natus  sum  Ludovicus  Sorauer  Beuthenae,  oppido  Silesiae 
superioris,  die  XIV  mensis  Julii  anni  h.  s.  tricesimi  quarti, 
patre  carissimo  Mauritio,  quem  adhuc  fatis  superstitem  pio 
animo  colo,  matre  optima  Francisca  e gente  Loebenstein,  quam 
praematura  morte  mihi  ereptam  lugeo.  Fidem  confiteor  vete- 
rem. Primis  litterarum  elementis  imbutus  gymnasium  catho- 
licum adii  Vratislaviense , quod  rectore  Wissowa  adhuc  floret. 
Testimonio  maturitatis  anno  MDCCCIII  impetrato,  almam  lit- 
terarum universitatem  Berolinensem  petii,  cujus  civibus  ab  111. 
Enke,  rectore  magnifico,  adscriptus  ab  111.  Mitscherlich,  ordinis 
medici  decano  spectatissimo,  in  album  medicum  relatus  sum. 
Quatuor  semestribus  ibi  peractis,  ad  universitatem  litterariam 
Herbipolitanam  me  contiili,  ubi  Rectore  Magnifico  111.  Scanzoni 
inter  cives  academicos  receptus  sum.  Deinde  Berolinum  rever- 
sus a Rectore  Magnifico  111.  Trendelenburg  civibus  universitatis 
Fridericae  Guilelmae  adscriptus  sum.  Per  studiorum  tempus 
hosce  viros  Ili.  Cei.  Experientissimos  disserentes  audivi. 

Berolini:  Mitscherlich;  de  chemia  universali,  Dove:  de 
physice  et  de  meteorologia,  Braun:  de  botanice,  Michelet:  de 
logice,  George;  de  psychologia,  beat.  Lichtenstein:  de  zoologia, 
beat,  Weiss:  de  mineralogia,  Schlemm:  de  syndesmologia  et 
de  organis  sensuum.  Mulier:  de  anatomia  corporis  humani,  de 
physiologia  speciali  et  physiologia  generationis,  C.  G.  Mitscher- 
lich: de  materia  medica  et  de  medicamentis  excitantibus,  He- 
noch:  de  pathologia  speciali,  Jiingken:  de  corporis  humani 
laesionibus,  Leubuscher:  de  morbis  cerebri,  v,  Baerensprung; 
de  morbis  syphiliticis,  Friedberg:  de  chirurgia  generali  et  spe- 
ciali, Casper:  de  medicina  forensi,  Schultz-Schultzenstein:  de 


medicinae  encycldpaedia.  Herbipoli.  H.  Miiller  me  docuit: 
Exercitationes  microscopicas,  Scanzoni:  artem  obstetriciam  theo- 
reticam,  Bamberger:  exercitationes  clinicas  in  auscultatione  et 
percussione,  Schmidt:  exercitationes  clinicas  in  dignoscendis 
morbis  syphiliticis,  Virchow:  anatomiani  pathologicam  specia- 
lem, Gerhardt:  exercitationes  in  diagnosi  morborum,  v.  Marcus; 
clinicen  psychiatricam.  Artem  cadavera  rite  secandi  mihi  tra- 
diderunt J.  Miiller  et  Schlemm.  Clinicis  interfui  medicis  Schon- 
lein , Traube. 

Quibus  omnibus  viris,  praeclare  de  me  meritis,  gratias 
ago  quam  maximas. 

Jam  vero  tentaminibus  tam  philosophico  quam  medfco, 
nec  minus  examine  rigoroso  rite  superatis,  spero  fore,  ut  dis- 
sertatione hac  thesibusque  publice  defensis,  summi  in  medicina 
et  chirurgia  honores  in  me  conferantur. 


THESES. 


In  constituenda  typhi  prognosi  unum  mali  ominis  signum 
majoris  dignitatis  est  quam  plura  boni  ominis. 

In  vera  anchylosi  totalis  resectio  praestat  partiali. 

In  pneumonia  tantum  biliosa  et  catarrhali  tartarus  stibiatus 
cum  fructu  adhibetur. 

In  rerum  natura  omnia  apta  sunt. 


